এই সময়, বালি : মাত্র দশ দিন আগে আকস্মিক মৃত্যু হয়েছে প্রিয় পোষ্যের৷ চোখের জল সে দিন বাধ মানেনি বালির দম্পতি সৌরভ ও বনশ্রী মণ্ডলের৷ রবিবার অবশ্য সেই পোষ্যের পারলৌকিক ক্রিয়ায় ঘটা করে লোক খাওয়ালেন তাঁরা৷ প্রতিবেশী -স্বজন মিলিয়ে মণ্ডলবাড়িতে পাত পড়ল অন্তত দেড়শো জনের৷ বনশ্রী ও সৌরভের বাড়িতে সন্তানস্নেহে পালিত হয়েছিল তাঁদের বড় আদরের চিকো৷ আদতে একটি জার্মান স্পিত্জ কুকুর৷ তার বয়স হয়েছিল চার বছর৷